Document ID: 31999R1606

KOMISSION ASETUS (EY) N:o 1606/1999,
annettu 22 päivänä heinäkuuta 1999,
tuottajaryhmittymistä ja niiden yhteenliittymistä annetun neuvoston asetuksen (EY) N:o 952/97 soveltamista koskevista yksityiskohtaisista säännöistä annetun asetuksen (ETY) N:o 220/91 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tuottajaryhmistä ja niiden liitoista 20 päivänä toukokuuta 1997 annetun neuvoston asetuksen (EY) N:o 952/97(1),
sekä katsoo, että
1) komission asetuksessa (ETY) N:o 220/91(2), sellaisena kuin se on viimeksi muutettuna asetuksella (EY) N:o 1183/98(3), määritellään tuottajaryhmien ja niiden liittojen taloudellista toimintaa koskevat yksityiskohtaiset säännöt,
2) Suomen soveltamistulosten vuoksi on suotavaa eräiltä osin mukauttaa peruna-alalla tuotannon määrän laskemiseen liittyviä ajanjaksoja tuottajaryhmittymien perustamisen helpottamiseksi ja riittävän tarjonnan aikaansaamiseksi, ja
3) tässä asetuksessa säädetyt toimenpiteet ovat maatalouden rakenteita ja maaseudun kehittämistä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 220/91 liite seuraavasti:
1) Korvataan taulukko IX seuraavasti:
"IX. Tuottajaryhmät Suomessa (tavanomainen tuotanto)
TAULUKON PAIKKA "
2) Lisätään alaviitteeseen 5 kohta seuraavasti: "Jos Suomessa tuottajaryhmää koskevat liitteen IX sekä a että b alakohdassa tarkoitetut perunat, sovelletaan a alakohdan mukaisille perunoille säädettyä vähimmäismäärää."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä heinäkuuta 1999.

Labels: 18
17
19
6